Christijan Albers

**Christijan Albers** (født 16. april 1979 i Eindhoven) er en nederlandsk racerfører. Etter suksess i DTM kjørte han Formel 1 fra 2005 til Storbritannias Grand Prix 2007, kort tid etter at han ble droppet fra Spyker F1-laget. I 2008 returnerte han til DTM-serien som fører for Audi Futurecom TME.

## Tidlig karriere
Albers begynte med Gokart i ung alder, og vant det nederlandske mesterskapet i 1997. Samme år ble han kronet til Formel Ford 1800-mester i både Nederland og Belgia. Han deltok også i Renault Megane Marlboro Masters serien. I 1998 flyttet han opp til den tyske Formel 3-serien, og vant serien i 1999 med seks seirer og ti poles.

I 2000 kjørte Albers i Formel 3000-mesterskapet som teamkollega til Mark Webber. Han klarte ikke å få noen poeng, men teamsjef Paul Stoddart signerte han igjen. Albers kjørte også Europeisk Formel Racing.

## DTM

Fra og med 2001 kjørte han Deutsche Tourenwagen Masters for Mercedes-Benz, i begynnelsen for et privat lag. Senere kjørte han for fabrikklaget til Mercedes-AMG, etter at Uwe Alzen forlot laget.  Han ble raskt førsteføreren til laget og fikk en 2.-plass i 2003-sesongen med fire seiere, etter og ha utforet Bernd Schneider som allerede hadde to titler. I 2004 var han igjen i toppen og ledet det meste av sesongen, men endte på til slutt på en 3.-plass.

Albers var Nederlands mest suksessrike føreren i DTM serien, med en 2.-plass i 2003 sesongen.

**Resultater**
*2001 sesongen* 
- Team: Mercedes-Benz
- Poeng: 19, Plassering 14
*2002 sesongen* 
- Team: Mercedes-Benz
- Poeng: 5, Plassering 12
*2003 sesongen* 
- Team: AMG-Mercedes
- Poeng: 64, Plassering 2
- Seirere: Adria, Nürburgring, Norisring, Zandvoort 
*2004 sesongen*
- Team: AMG-Mercedes
- Poeng: 50, Plassering 3
- Seirere: Estoril

## Formel 1

### Minardi

Samtidig som han kjørte DTM, fortsatte han å være en kandidat for Minardi som testfører og reservefører, og han kjørte også lagets toseters F1 bil. November 2004, satte han den raskeste tiden på Misano di Gera d'Adda under Minardi testing. Han ble valgt av laget som fører for Formel 1-sesongen 2005. Under USAs Grand Prix 2005 fikk han sine første poeng med en femteplass, i et løp hvor bare seks biler startet.

### Midland/Spyker F1
31. oktober 2005 ble Albers bekreftet som Midlands første offisielle fører. Midland, det gamle Jordan teamet, debuterte i 2006.

Albers startet 2006 sesongen bra, og ut-konkurrerte lagkameraten Tiago Monteiro. Selv om han i de første løpene først og fremst kjempet mot Super Aguri, spesielt Takuma Sato. Under San Marinos Grand Prix 2006, krasjet Albers med Yuji Ide og rullet flere ganger. Heldigvis var han uskadd.

Det var forvirring om Albers planer for 2007 sesongen etter at Midland ble tatt over av Spyker, men etter hvert ble det klart at han skulle kjøre for Spyker F1 i 2007.

Tidlig i 2007 ble han utkonkurrerte av lagkameraten og nybegynner Adrian Sutil. På Magny-Cours ignorerte han lollipopmannen som sa at han ikke skulle forlate pit, dette førte til at Albers kjørte avgårde med drivstoffslangen fortsatt koblet til. Albers uttrykte senere lettelse at ingen ble skadet, men fikk en straff på €5&nbsp;000 for farlig kjøring. Niki Lauda beskrev hendelsen som det mest idiotiske tingen han hadde sett i Formel 1 noen sinne.

Den 10. juli 2007, ble kontrakten hans brutt, på grunn av mangel på sponsorpenger, som kunne hindret lagets utviklingsprogram. Lagets eier, Michiel Mol, beskrev det som en av det vanskeligste avgjørelsene i hans karriere. Albers' erstatter under Europas Grand Prix 2007 var tidligere testfører for Spyker Markus Winkelhock. Deretter kjørte Sakon Yamamoto resten av løpene i sesongen.

Albers returnerte til Spyker i forbindelse med det nederlandske gateløpet i Rotterdam, 18. – 19. august. Etter dette så Albers etter en fremtid i Formel 1 i andre lag enn Spyker. Albers var til stede under løpet i både Spa og Monza for å se etter en fremtidig karriere i Formel 1.

## Returen til DTM
Christijan Albers returnerte til DTM serien i desember 2007 da han ble invitert til Audi-teamet Futurecom TME for en ukes testing på Jerez de la Frontera. Han testet igjen på Mugello Circuit tidlig i mars.

Han er bekreftet som fører for Futurecom TME teamet for 2008-sesongen. Han vil da kjøre sammen med Katherine Legge.

## Resultater
### Karriereoversikt

### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere
## Referanser


## Eksterne lenker
* 
*